Diari Oficial de la Generalitat Valenciana


Sumari del DOGV 6268, del 17-05-2010 (2010/5060)

RESOLUCIÓ de 29 de març de 2010, de la directora general d'Empreses Agroalimentàries i Desenvolupament del Medi Rural, per la qual es disposa l'execució de la sentència ferma núm. 393/2009, del Jutjat Contenciós Administratiu número 2 d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6268

Data del DOGV
:   17-05-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/5060


Data del document
:   29-03-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 29 de març de 2010, de la directora general d'Empreses Agroalimentàries i Desenvolupament del Medi Rural, per la qual es disposa l'execució de la sentència ferma núm. 393/2009, del Jutjat Contenciós Administratiu número 2 d'Alacant. [2010/5060]  
Per mitjà de l'Orde de 14 de juliol de 2006, de la Conselleria d'Agricultura, Pesca i Alimentació, es va convocar un concurs de mèrits per a la selecció i el nomenament del director de l'Institut Politècnic Marítim i Pesquer del Mediterrani d'Alacant.  
En compliment de l'article 5.5 de l'orde esmentada, la Comissió de Selecció va acordar elevar el director general de Pesca i Alimentació de la Conselleria d'Agricultura, Pesca i Alimentació la relació definitiva de participants seleccionats per orde de puntuació:  
José Carmelo Aracil Gómez: 35,5 punts  
Juan Antonio López Cortés: 27,7 punts  
Per mitjà de la Resolució de 27 de novembre de 2006, del director general de Pesca i Alimentació, es va nomenar José Carmelo Aracil Gómez per al càrrec de director de l'Institut Politècnic Marítim i Pesquer del Mediterrani d'Alacant.  
El 22 de gener de 2007, Juan Antonio López Cortés va interposar un recurs d'alçada, que no va ser resolt, contra la resolució mencionada, al·legant l'incompliment de les normes de la convocatòria, en concret la base cinquena, per no haver-se resolt les seues al·legacions a les puntuacions provisionals.  
Juan Antonio López Cortés va interposar un recurs contenciós administratiu contra la desestimació presumpta del recurs d'alçada, davant de la Resolució de 27 de novembre de 2006, del director general de Pesca i Alimentació.  
La sentència núm. 393/2009, de 27 de juliol de 2009 del Jutjat Contenciós Administratiu núm. 2 d'Alacant estima el recurs contenciós administratiu, amb retroacció de les actuacions al moment de presentació de les al·legacions prèvies per part del recurrent, perquè l'administració atenga les seues al·legacions.  
La Comissió de Selecció es va reunir el 25 de novembre de 2009, acordà ratificar les valoracions realitzades per esta en la sessió de 16 de novembre de 2006 i i posà a disposició de Juan López Cortés l'expedient del procés de selecció.  
Amb data 28 de desembre de 2009, Juan López Cortés va presentar un escrit en què sol·licitava la nul·litat de les actuacions de la reunió de la Comissió de Selecció de 25 de novembre de 2009 i la recusació del seu secretari, Javier Martín Pérez.  
La Comissió de Selecció va ser convocada per al 26 de gener de 2010 per a llegir i aprovar l'acta de la reunió anterior, estudiar les al·legacions presentades i elaborar una proposta per a remetre a la Direcció General d'Empreses Agroalimentàries i Desenvolupament del Medi Rural. Una vegada reunida, acordà rebutjar la petició de nul·litat de les actuacions i denegar la sol·licitud de recusació de Javier Martín Pérez. Igualment, va acordar confirmar les puntuacions realitzades i elevar a definitiva, atés que cap candidat no ha al·legat contra estes, la relació següent de participants, ordenats per orde de puntuació:  
José Carmelo Aracil Gómez 35,5 punts  
Juan Antonio López Cortés 27,7 punts  
Finalment, va acordar traslladar la seua proposta a la Direcció General d'Empreses Agroalimentàries i Desenvolupament del Medi Rural.  
Vist l'acord de la Comissió de Selecció, adoptat en la reunió de 26 de gener de 2010,   
Atesos els pronunciaments que conté la sentència núm. 393/2009, de 27 de juliol de 2009, del Jutjat Contenciós Administratiu núm. 2 d'Alacant, i de conformitat amb les disposicions de l'article 118 de la Constitució Espanyola, així com els articles 17.2 de la Llei Orgànica 6/1985, d'1 de juliol, del Poder Judicial, i 103.2 de la Llei 29/1998, de 13 de juliol, Reguladora de la Jurisdicció Contenciosa Administrativa, que establixen l'obligatorietat de compliment de les sentències i la resta de resolucions fermes dictades pels tribunals de Justícia, resolc:  
A proposta de la Comissió de Selecció, ratificar José Carmelo Aracil Gómez en el càrrec de director de l'Institut Politècnic Marítim i Pesquer del Mediterrani d'Alacant, amb efecte del 27 de novembre de 2006.  
Contra esta resolució es pot promoure, per les parts legitimades, incident d'execució de sentència davant del Jutjat Contenciós Administratiu núm. 2 d'Alacant, de conformitat amb les disposicions dels articles 109 i concordants de la Llei 29/1998, de 13 de juliol, de la Jurisdicció Contenciosa Administrativa.  
Valencia, 20 d'abril de 2010.- La directora general d'Empreses Agroalimentàries i Desenvolupament del Medi Rural: Amparo Montoro Blasco.